钦定古今图书集成/方舆汇编/职方典/第1184卷 > 《次韵子瞻临皋新葺南堂五绝》〈录三首〉
## 钦定古今图书集成/方舆汇编/职方典/第1184卷 > 《次韵子瞻临皋新葺南堂五绝》〈录三首〉

苏辙

江声六月撼长堤，雪岭千重过屋西。一叶轩昂方断
渡，南堂萧散梦寒溪。

又

旅食三年已是家，堂成非陋亦非华。何方道士知人
意，授与炉中一粒砂。

又

北牖清风正满床，东坡野菜漫充肠。华池自有醍醐
味，丈室仍闻“薝卜香。”